laion/Wikipedia-Exotic huggingface dataset:
ক্যান্টনমেন্ট পাবলিক স্কুল এন্ড কলেজ, জাহানাবাদ

খুলনা শহর থেকে খুলনা-যশোর মহাসড়ক ধরে উত্তরে পনের কিলোমিটার সামনে অগ্রসর হলেই হাতের ডানপাশে নজরে পড়বে জাহানাবাদ সেনানিবাস। সেনানিবাসে অবস্থানরত সেনাসদস্য এবং স্থানীয় জনগণের সন্তানদের সুষ্ঠু শিক্ষার পরিবেশ নিশ্চিত করার লক্ষ্যে ১৯৯৫ সালে ক্যান্টনমেন্ট পাবলিক স্কুল এন্ড কলেজ প্রতিষ্ঠিত হয়। ১১ জন শিক্ষক নিয়ে কলেজটির যাত্রা শুরু হয় এবং ০৮ জানুয়ারি ১৯৯৬ সালে শিক্ষাবোর্ড থেকে একাডেমিক স্বীকৃতি লাভ করে। বর্তমানে অধ্যক্ষ পদে সেনা অফিসারের তত্ত্বাবধানে ১৫ জন অভিজ্ঞ শিক্ষমন্ডলী দ্বারা প্রতিষ্ঠানটি পরিচালিত হচ্ছে। প্রতিষ্ঠিত হবার পর থেকেই এই প্রতিষ্ঠানের পাশের হার অত্যন্ত ভালো। ১৯৯৭ সাল থেকে ২০০১ সাল পর্যন্ত মোট ছয় জন শিক্ষার্থী সম্মিলিত মেধা তালিকায় স্থান লাভ করে। ১৯৯৭ সালে উচ্চ মাধ্যমিক পরীক্ষায় সকল ক্যান্টনমেন্ট পাবলিক কলেজের মধ্যে অত্র প্রতিষ্ঠান প্রথম স্থান অধিকার করে “সেনাবাহিনী প্রধান ট্রফি” অর্জন করার গৌরব লাভ করে। ২০১৬ সালের এইচএসসি পরীক্ষায় অত্র প্রতিষ্ঠানে গড় পাশের হার ৯৯.৩৬% । বাংলা উদ্ভিদ বিজ্ঞান রসায়ন ইংরেজি অর্থনীতি ইসলামের ইতিহাস এবং সংস্কৃতি গণিত দর্শন রাষ্ট্রবিজ্ঞান পদার্থ বিজ্ঞান সমাজ কর্ম জীব বিজ্ঞান পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। ছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়। হালিশহর ক্যান্টনমেন্ট পাবলিক স্কুল এন্ড কলেজ লক্ষ্মীপুর সরকারি কলেজ মর্নিং গ্লোরি স্কুল অ্যান্ড কলেজ গাজীপুর সেনানিবাস কলেজ "ক্যান্টনমন্টে পাবলকি স্কুল এন্ড কলজে"। www.cpsckhulna.edu.bd। সংগ্রহের তারিখ ২০১৯-০৮-২৯।
খনিয়াদিঘি মসজিদ

খনিয়াদিঘি মসজিদ বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি আনুমানিক ১৫'দশ শতকে নির্মিত হয়েছিলো, যা গৌড়ের প্রাচীন কৃতিগুলোর অন্যতম মনে করা হয়। ধারণা করা হয় ১৪৮০ খ্রিষ্টাব্দে কোন এক রাজবিবি মসজিদটি নির্মাণ করেন। মসজিদটি দেখতে প্রায় মালদার চামকাটি মসজিদের মত। এটি স্থানীয়ভাবে চামচিকা মসজিদ এবং রাজবিবি মসজিদ নামেও পরিচিত। ১৪৫০ থেকে ১৫৬৫ খ্রিষ্টাব্দ অবধি গৌড় ছিল তৎকালীন বাংলার রাজধানী; এ সময়ই এ মসজিদটি নির্মিত হয়েছিল। এই মসজিদের পাশে বিশাল এক দিঘি রয়েছে যার নাম খনিয়া দিঘী নামে পরিচিত। কাছাকাছি আরেকটি মসজিদের নাম দারাসবাড়ি মসজিদ। মসজিদটি দীর্ঘকাল আগে পরিত্যাক্ত হয়েছে। পরিচর্যার অভাবে এ মসজিদটি বিলীয়মান। এই মসজিদটি রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলায় অবস্থিত। চাঁপাইনবাবগঞ্জ থেকে প্রায় ৩৫ কি.মি.। এই মসজিদের আয়তন ৬২ × ৪২ ফুট। মূল গম্বুজটির নিচের ইমারত বর্গাকারে তৈরী, যার প্রতিটি বাহু ২৮ ফুট দৈর্ঘ্য বিশিষ্ট। বড় কামরার সামনের দিকে (পূর্ব) একটি বারান্দা ছিল, যার অবশিষ্টাংশ বর্তমানে দেখা যায়। মসজিদটি ইটের তৈরী, এবং বাইরে দিক থেকে সুন্দর কারুকাজ করা। বর্তমানে খঞ্জনদীঘির মসজিদটির একটি মাত্র গম্বুজ ও দেয়ালের কিছু অংশ টিকে আছে। কিন্তু এগুলোর অবস্থাও খুব জীর্ণ আকার ধারণ করেছে। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা রাজশাহী বিভাগের মসজিদের তালিকা শাহ সুজার তাহখানা শাহ নেয়ামত উল্লাহ ওয়ালীর সমাধি ছোট সোনা মসজিদ চক্রবর্তী, রজনীকান্ত (জানুয়ারি ১৯৯৯)। গৌড়ের ইতিহাস (পিডিএফ) (প্রথম ও দ্বিতীয় সংস্করণ)। বঙ্কিম চ্যাটার্জি স্ট্রিট, কলকাতা ৭০০ ০৭৩: দেব'স পাবলিশিং। [স্থায়ীভাবে অকার্যকর সংযোগ] সালাউদ্দিন, মোহাম্মদ (২৬ মার্চ ২০১০)। "ছোট সোনা মসজিদ"। গৌড়বঙ্গ ও চাঁপাইনবাবগঞ্জ এর প্রাচীন নিদর্শন (দ্বিতীয় সংস্করণ)। ঢাকা, বাংলাদেশ: জাতীয় সাহিত্য পরিষদ। পৃষ্ঠা 112।  "ইতিহাস-ঐতিহ্য-এর খঞ্জন দিঘির মসজিদ"। ৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "চাঁপাইনবাবগঞ্জ জেলার পুরাকীর্তির সংক্ষিপ্ত বর্ণনা"। ১৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২৩।  উইকিমিডিয়া কমন্সে খনিয়াদিঘি মসজিদ সংক্রান্ত মিডিয়া রয়েছে।
চট্টগ্রাম তোরণ

চট্টগ্রাম তোরণ বা সিটি গেট, চট্টগ্রাম হল চট্টগ্রামের একটি নগর দ্বার। এটি নগরে প্রবেশের সময় প্রতিটি মানুষকে অভিবাদন জানায়। এই দ্বারের উত্তর দিকে রয়েছে সীতাকুন্ড উপজেলা এবং দক্ষিণ দিকে রয়েছে কর্ণেলহাট এলাকা। এই এলাকায় রয়েছে কিছু আবাসিক এলাকা। এবং পুলিশ প্রায়শই এখানে নগর থেকে বের হওয়ার সময় তল্লাশি চালায়। সম্প্রতি, এলাকাটির প্যানেল মেয়র এর সৌন্দর্য বর্ধনের জন্য উদ্যোগ নিয়েছেন। "সিটি গেট চট্টগ্রাম"। bd locate।  "চট্টগ্রামের সিটি গেট এলাকা"। ৭ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৮।  "চলমান কার্যসমূহ"। mostofahakim। ১৪ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৮।  "অস্ত্র বহনের জন্য চট্টগ্রামে একজন গ্রেপ্তার"। samakal.com। [স্থায়ীভাবে অকার্যকর সংযোগ] "সিটি গেট এলাকায় ফুলের বাহার"। cnanews24.net। ১০ জুন ২০১৮ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৮।
চাঁপাইনবাবগঞ্জ পৌরসভা

চাঁপাইনবাবগঞ্জ পৌরসভা বাংলাদেশের পশ্চিমাঞ্চলীয় শহর চাঁপাইনবাবগঞ্জের স্থানীয় সরকার ব্যবস্থা। এটি ১৯০৩ সালে তৎকালীন ব্রিটিশ আমলে প্রতিষ্ঠিত হয়। এটি একটি ক শ্রেণীর পৌরসভা। এটি ১৫টি ওয়ার্ডে বিভক্ত। চাঁপাইনবাবগঞ্জ পৌরসভা ১৯০৩ সালের ১লা ফেব্রুয়ারি ব্রিটিশ ভারতের একটি পৌরসভা হিসেবে প্রতিষ্ঠিত হয়। তখন এর আয়তন ছিল ৮.৫৫ বর্গকিলোমিটার। ১৯৮৫ সালে পৌরসভাটি ক শ্রেণীর পৌরসভায় উন্নীত হয়। বর্তমানে এর আয়তন ২৪.৬০ বর্গকিলোমিটার। "এক নজরে পৌরসভা"। চাঁপাইনবাবগঞ্জ জেলা। বাংলাদেশ জাতীয় তথ্য বাতায়ন। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "চাঁপাইনবাবগঞ্জ জেলা"। বাংলাদেশ জাতীয় তথ্য বাতায়ন। ২০১৯-০৯-২৬ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৬।
গ্রহণ (জ্যোতির্বিজ্ঞান)

আরও জানতে দেখুন সূর্যগ্রহণ ও চন্দ্রগ্রহণ জ্যোতির্বিজ্ঞানে গ্রহণ ([Eclipse এক্লিপ্‌স্‌] ত্রুটি: {{Lang-xx}}: text has italic markup (সাহায্য)) বলতে একটি খ-বস্তুর কারণে অন্য একটি খ-বস্তুর আংশিক বা পূর্ণরূপে আড়াল হওয়াকে বোঝায়। যখন তিনটি খ-বস্তু একই সরলরেখায় অবস্থান করে, তখন তাদের মধ্যে একটি খ-বস্তু থেকে বাকী দুইটি খ-বস্তুর মধ্যে সংঘটিত গ্রহণ পর্যবেক্ষণ করা যায়। যে খ-বস্তুটি আড়াল করে, তাকে বলে গ্রহণকারী খ-বস্তু। আর যে খ-বস্তুটি আড়ালে চলে যায়, তাকে বলে গ্রহণকৃত খ-বস্তু। যেমন - যখন সূর্য ও পৃথিবীর মাঝখানে চাঁদ অবস্থান নেয়, তখন পৃথিবীপৃষ্ঠের পর্যবেক্ষকের সাপেক্ষে সূর্য চাঁদের পেছনে আড়ালে চলে যায় এবং সূর্যের গ্রহণ ঘটে। আবার পৃথিবী যখন চাঁদ ও সূর্যের মধ্যে আসে তখন পৃথিবীর আড়ালে চাঁদ ঢাকা পড়ে এবং চন্দ্রগ্রহণ হয়। চন্দ্রগ্রহণ সূর্যে অবস্থিত কাল্পনিক পর্যবেক্ষকের সাপেক্ষে ঘটলেও, চাঁদের দিকে মুখ করে থাকা পৃথিবীপৃষ্ঠের মানুষেরাও এই চন্দ্রগ্রহণের ঘটনা পর্যবেক্ষণ করতে পারেন, কেননা সূর্য একটি তারা বলে তার আলো পৃথিবীতে বাধা পায় এবং চাঁদ পৃথিবীর ছায়ায় ঢাকা পড়ে যায়। সূর্যগ্রহণ ও চন্দ্রগ্রহণ হল একটি তারা ও দুইটি অন্য ধরনের জ্যোতিষ্ক নিয়ে গঠিত ব্যবস্থায় সংঘটিত গ্রহণ। এছাড়া প্রাকৃতিক বা কৃত্রিম উপগ্রহগুলি যখন তাদের গ্রহের পেছনে চলে যায়, তখন পৃথিবীর পর্যবেক্ষকের সাপেক্ষে তাদেরও গ্রহণ ঘটে। একটি যুগ্ম তারা ব্যবস্থার কক্ষপথের তল পৃথিবীর মধ্য দিয়ে বা খুব কাছাকাছি অতিক্রম করলে পৃথিবীর পর্যবেক্ষকের সাপেক্ষে পর্যায়বৃত্তভাবে একটি তারা অপরটির গ্রহণ ঘটায়। এই ধরনের গ্রহণ হল দুইটি তারা ও একটি অন্য ধরনের জ্যোতিষ্ক নিয়ে গঠিত ব্যবস্থায় সংঘটিত গ্রহণ। যখন গ্রহণকারী বস্তুর আপাত আকার গ্রহণকৃত বস্তুটির আপাত আকারের চেয়ে অনেক বড় হয়, তবে সেই ঘটনাকে জ্যোতির্বিজ্ঞানের বিশেষ পরিভাষায় "অদৃশ্যকরণ" (occultation অকাল্টেশন) বলে। যেমন - চাঁদের পেছনে দূরের কোন তারা, নীহারিকা বা গ্রহের সম্পূর্ণ ঢাকা পড়ে যাওয়া, অথবা কোন প্রাকৃতিক বা কৃত্রিম উপগ্রহের কিংবা অনুসন্ধানী মহাকাশযানের সৌরজগতের কোন খ-বস্তুর পেছনে সম্পূর্ণ ঢাকা পড়ে যাওয়া। যখন অপেক্ষাকৃত ছোট একটি খ-বস্তু অনেক বড় একটি খ-বস্তুর সামনে দিয়ে চলে যায়, এবং খুব ছোট আকারের গ্রহণ ঘটে, তখন তাকে গ্রহণ না বলে জ্যোতির্বিজ্ঞানের পরিভাষায় "অতিক্রম" (transit ট্রানজিট) বলে। বুধ ও শুক্র গ্রহ দুইটি প্রায়ই সূর্যকে এ অর্থে "অতিক্রম" করে। ছোট উপগ্রহগুলি তাদের নিজ নিজ গ্রহগুলিকে "অতিক্রম" করতে পারে। Staff (মার্চ ৩১, ১৯৮১)। "Science Watch: A Really Big Syzygy" (সংবাদ বিজ্ঞপ্তি)। The New York Times। সংগ্রহের তারিখ ২০০৮-০২-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সূর্যগ্রহণ চন্দ্রগ্রহণ অদৃশ্যকরণ (Occultation) অতিক্রম (Transit) প্রবেশদ্বার:  জ্যোতির্বিজ্ঞান
লেটার ফ্রম এ ফাদার টু হিজ ডটার

লেটার ফ্রম এ ফাদার টু হিজ ডটার (অর্থ মেয়ের কাছে বাবার চিঠি) হচ্ছে ১৯২৯ সালে জওহরলাল নেহেরুর তার ১০ বছরের কন্যা ইন্দিরা গান্ধীকে পাঠানো ৩০ টি চিঠির সংকলন নিয়ে লেখা বই। এই চিঠিগুলো প্রকৃতি ও মানুষের ইতিহাস সংবলিত বিষয় নিয়ে লিখা ছিল, যা পুরোদস্তুর শিক্ষামুলক ছিল। যখন নেহেরু এই চিঠিগুলো লিখছিলেন, তিনি তখন এলাহাবাদে ছিলেন এবং ইন্দিরা ছিলেন মুসোরীতে। মুল চিঠিগুলো ইংরেজিতে লিখা হয়েছে; যা পরবর্তীতে ভারতীয় ঔপন্যাসিক মুনসি প্রেমচাঁদ হিন্দি ভাষায় অনুবাদ করেন। অনুদিত বইটির নাম ছিল 'পিতা কি পত্র পুতি কে নাম'। Balakrishnan, Anima (২০০৬-০৮-০৪)। "The Hindu : Young World : From dad with love:"। Chennai, India: The Hindu। ২০০৯-১১-১২ তারিখে মূল থেকে আর্কাইভ করা। সংগ্রহের তারিখ ২০০৮-১০-৩১।
অনুশীলন নাট্যদল

অনুশীলন নাট্যদল রাজশাহী বিশ্ববিদ্যালয় কেন্দ্রিক একটি নাট্যগোষ্ঠী। সৃজনশীল ও সময়োপযোগী নাটক তারা মঞ্চস্থ করে থাকে। এর দল প্রধান হচ্ছেন নাট্যকার মলয় ভৌমিক। বিশ্ববিদ্যালয় কেন্দ্রীয় নাট্যদল হলেও দেশের প্রথম সারির গ্রুপের একটি অনুশীলন নাট্যদল। ‘নাট্য আন্দোলন সমাজ পরিবর্তন আন্দোলনের একটি অংশ’ স্লোগানকে ধারণ করে এই নাট্যদলটি ১৯৭৯ সালের ৮ অক্টোবর রাজশাহী বিশ্ববিদ্যালয়ে যাত্রা শুরু করে। শুরুতে ‘অনুশীলন ঊনআশি’ নাম নিয়ে আত্মপ্রকাশ করে। পরে পরিবর্তন করে নাম রাখা হয় ‘অনুশীলন নাট্যদল’। অনুশীলন এখন পর্যন্ত ৬৪ টি নাটক প্রযোজনা করেছে। তাদের সর্বশেষ নাটক বুদেরামের কূপে পড়া এর প্রথম প্রদর্শনী ২০১৮ সালের ১৮ ডিসেম্বর রাজশাহী বিশ্ববিদ্যালয়ের কাজী নজরুল ইসলাম মিলনায়তনে মঞ্চায়িত হয়। অনুশীলন দেশের বাইরেও বিভিন্ন সময় মঞ্চ নাটক প্রযোজনা করেছে। রবীন্দ্রনাথের সার্ধশতবার্ষিকীর অনুষ্ঠান উপলক্ষে ঠাকুরদালান মঞ্চে আমন্ত্রণ পেয়েছিল দলটি। সেখানে তারা রবীন্দ্রনাথের রথের রশি নাটক মঞ্চায়ন করে। "অনুশীলন নাট্যদলের ৪০ বছরে পদার্পণ"। ২০১৮-১০-১৮। সংগ্রহের তারিখ ২০১৮-১০-১৮। [স্থায়ীভাবে অকার্যকর সংযোগ] "নাট্যগোষ্ঠী"। বাংলাপিডিয়া। সংগ্রহের তারিখ ২০১৮-১০-০৪।  "দর্শকের বোধে ধাক্কা দিতে চাই"। প্রথম আলো। ১৮ ডিসেম্বর ২০১৪। সংগ্রহের তারিখ ২০১৮-০৪-২০।  "রাজশাহীতে 'নায়ক ও খলনায়ক'"। দৈনিক প্রথম আলো। Archived from the original on ২০২২-০৩-০৬। সংগ্রহের তারিখ ২০২২-০৩-০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "বোধে ধাক্কা দিয়ে গেল বুদেরামের কূপে পড়া"। ২০১৯-০২-১৪। সংগ্রহের তারিখ ২০১৯-০২-১৪।  "'তাদের এ পথটি বন্ধুর'"। মানবজমিন। ২০২৩-১০-১১। Archived from the original on ২০২৩-১০-১৩। সংগ্রহের তারিখ ২০২৩-১০-১৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ইয়ানিক ফেরেইরা কারাস্কো

ইয়ানিক ফেরেইরা কারাস্কো (স্পেনীয় উচ্চারণ: [kaˈrasko]; জন্ম: ৪ সেপ্টেম্বর ১৯৯৩) হলে বেলজিয়ামের একজন পেশাদার ফুটবলার, যিনি চাইনিজ লিগের ক্লাব দালিয়ান ফাং এবং বেলজিয়াম জাতীয় দলের হয়ে একজন উইঙ্গার হিসেবে খেলেন। তিনি মোনাকোয় খেলার মাধ্যমে তার ক্যারিয়ার শুরু করেন, যেখানে তিনি ১০৫টি ম্যাচে সর্বমোট ২০টি গোল করেছেন। তিনি উক্ত ক্লাবের সাথে তার প্রথম মৌসুমে লিগ ২ ট্রফি জয়লাভ করেছেন এবং দ্বিতীয় মৌসুমের রানার-আপ হয়েছেন। ২০১৫ সালে, তিনি লা লিগার ক্লাব আতলেতিকো মাদ্রিদে ২০ মিলিয়ন ইউরোর বিনিময়ে যোগদান করেন। তিনি ২০১৫–১৬ উয়েফা চ্যাম্পিয়ন্স লিগের ফাইনালে গোল করেন, যেখানে তার দল রানার-আপ হয়েছিল। কারাস্কো ২০১৫ সালের মার্চ মাসে, বেলজিয়াম জাতীয় দলের হয়ে আন্তর্জাতিক পর্যায়ে অভিষেক করেন, এবং ২০১৬ উয়েফা ইউরোয় খেলার জন্য ডাক পান। ৭ অক্টোবর ২০১৭ পর্যন্ত হালনাগাদকৃত। স্কোর এবং ফলাফলের কলামে বেলজিয়ামের গোল সংখ্যা আগ্রে উল্লেখ করা হয়েছে। মোনাকো লিগ ২: ২০১২–১৩ "Yannick Ferreira Carrasco"। European Football। সংগ্রহের তারিখ ৪ জুন ২০১৬।  "Ligue 1 – Monaco promoted to top flight after late winner"। Yahoo Sport। ১১ মে ২০১৩। ২৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৩।  এএস মোনাকোয় ইয়ানিক কারাস্কো সকারওয়েতে ইয়ানিক ফেরেইরা কারাস্কো (ইংরেজি) ন্যাশনাল-ফুটবল-টিমস.কমে ইয়ানিক ফেরেইরা কারাস্কো (ইংরেজি) টপফরওয়ার্ডে ইয়ানিক কারাস্কো বেলজিয়াম এফএ-এ ইয়ানিক কারাস্কো
মীরা দেববর্মণ

মীরা দেববর্মণ (মার্চ ১৯১৯ - ১৫ অক্টোবর ২০০৭) হলেন ভারতের একজন খ্যাতনামা গীতিকার এবং সঙ্গীত শিল্পী। তিনি ভারতের প্রখ্যাত সুরকার শচীন দেববর্মনের স্ত্রী এবং রাহুল দেববর্মনের মাতা। মীরা দেববর্মনের জন্ম বাংলাদেশের কুমিল্লায় ১৯১৯ খ্রিষ্টাব্দের মার্চ মাসে। ছোটবেলা থেকে দাদু ও দিদিমার বাড়ীতে থাকতেন। তার দাদু রায় বাহাদুর কমলনাথ দাশগুপ্ত ছিলেন ঢাকা হাইকোর্ট-এর চিফ জাস্টিস। পড়াশুনো সঙ্গে সঙ্গে তিনি সঙ্গীত শিক্ষা নিতেন। সঙ্গীত গুরু ভীষ্মদেব চট্টোপাধ্যায়ের কাছে শাস্ত্রীয় সঙ্গীতের তালিম নিয়েছেন। কীর্তন ও ঠুমরী শেখেন সঙ্গীতাচার্য ধীরেন্দ্রনাথ দেবের কাছে। ১৯৩০ সালে আনাদি দস্তিদারের কাছে রবীন্দ্র সঙ্গীতের শিক্ষা লাভ করেন। তিনি নাচ শিখেন শান্তিনিকেতনে আমিতা সেনের কাছে। কথিত আছে, সঙ্গীতগুরু ভীষ্মদেব চট্টোপাধ্যায়ের তালিম নেওয়ার সময় পরিচয় হয় ভীষ্মদেবের আর এক কৃতী ছাত্র শচীন দেববর্মনের সঙ্গে। গুরুর থেকে বয়সে বছর ২-৩ ছোটো ছিলেন শচীন। শোনা যায় যে মীরা দেবী ও শচীনের প্রেম ভীষ্মদেব খুব একটা ভালো চোখে দেখেননি এবং তার ঠিক পরেই আরো দু’একটা ঘটনা নিয়ে শচীন কর্তা ও ভীষ্মদেবের সম্পর্কের মধ্যে একটা শীতলতা এসে পড়ে। ভীষ্মদেব সব ছেড়েছুড়ে পন্ডিচেরী চলে যান। মতান্তরে, ১৯৩৭ খ্রিষ্টাব্দে এলাহাবাদ নিখিল ভারত সঙ্গীত সম্মেলনে শচীন দেববর্মনের সাথে তার পরিচয় হয়। সেই বছরই তিনি শচীন দেববর্মনের শিষ্যত গ্রহণ করেন এবং একই বছরে পরিণয় সূত্রে আবদ্ধ হন। বিয়ের পর শচীন দেববর্মন মীরা দেববর্মনের লেখা কয়েকটি গানে সুর প্রদান করেন। বিবাহের বছরে অল ইন্ডিয়া রেডিও, কলকাতা থেকে অডিশন দিয়ে উত্তীর্ণ হন। শচীন দেববর্মনের সঙ্গে বম্বে গিয়ে মীরা দেবী ফয়াজ মহম্মদ খানের কাছে আবার তালিম নিতে শুরু করলেন। ১৯৪৫ সালে অল ইন্ডিয়া রেডিও, বোম্বে থেকে অডিশন পাশ করে ঠুংরি ও গজল পরিবেশন করতেন। সেই সময় তিনি দুইটি নাটক শান্তি ও নয়া প্রভাতের গানের কথা রচনা করেন। শচীন দেববর্মণের সঙ্গে অনেক গানের রেকর্ডও করেন তিনি। উল্লেখযোগ্য গান গুলো হলোঃ –আজ দোল দিল কে~(১৯৪৬),তুম হ বড়ে চিতচোর ~(১৯৪৬),কেন হায় স্বপ্ন ভাঙ্গার আগে~(১৯৪৯),কালি বদরিয়া ছা গয়ে, ডালি ডালি ফুল~(১৯৪৮),কে দিল ঘুম ভাঙ্গায়ে~(১৯৪৯)। সহকারী সংগীত পরিচালক হিসেবেও তিনি ছিলেন একজন সফল মানুষ। নয়া জমাণা, তেরে মেরে স্বপ্নে, শর্মিলি, অভিমান, বারুদ, প্রেম নগর – এই বিখ্যাত চলচ্চিত্র গুলোর সহযোগী সঙ্গীত পরিচালক ছিলেন তিনি। চলচ্চিত্র ও চলচ্চিত্রে বাইরে মীরা দেববর্মনের গাওয়া ও লেখা অনেকগুলো গান জনপ্রিয় হয়। তার লেখা উল্লেখযোগ্য গানগুলো হলোঃ কে যাস্ রে ভাটি গাঙ বাইয়া (আমি) তাক্ দুম তাক্ দুম বাজাই বাংলা দেশের ঢোল (১৯৭১ সালে রেকর্ডকৃত) না আমারে শশী চেয়ো না বর্ণে, গন্ধে, ছন্দে, গীতিতে হৃদয়ে দিয়েছ দোলা বিরহ বড় ভালো লাগে রাতের আতরে ভিজাইয়া আদরে শোনো গো দখিন হাওয়া, প্রেম করেছি আমি ও বাঁশি ঘাটে লাগাইয়া ডিঙ্গা পান খাইয়া যাও নিটোল পায়ে রিনিক ঝিনিক, পায়েলখানি বাজে সুবল রে বল বল ১৯৭৫ সালে স্বামী এবং ১৯৯৪ সালে পুত্রের মৃত্যুর পর মীরা দেববর্মনের জীবনযাপন বেশ কঠিন হয়ে পরে; এমতাবস্থায় ত্রিপুরা সরকার তাকে মুম্বাইতে স্থানান্তর করেন। ২০০৭ সালের সেপ্টেম্বরে তাকে মুম্বাইতে রাহুল দেববর্মনের বাড়িতে নিয়ে রাখা হয়। পরবর্তীতে ঐ বছরেরই ১৫ অক্টোবর তারিখে দীর্ঘকালীন রোগভোগের কারণে তার মৃত্যু হয়। "দৈনিক প্রথম আলো তে প্রকাশিত সংবাদ"। ২০১৪-০৪-১১ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।  "গানের রাজকুমার"। www.prothom-alo.com। ২০০৯-১০-০২ তারিখে মূল থেকে আর্কাইভ করা। সংগ্রহের তারিখ ২০১৯-১০-০৭।
ষাটনল ইউনিয়ন

ষাটনল ইউনিয়ন হলো বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন। ষাটনল ইউনিয়নের আয়তন ২,৬৫৩ একর। ২০১১ সালের পরিসংখ্যান অনুযায়ী ষাটনল ইউনিয়নের জনসংখ্যা ১৮,৯৮৪ জন। এর মধ্যে পুরুষ ৯,৮২৪ জন এবং মহিলা ৯,১৬০ জন। মোট পরিবার ৩,৮০৫টি। মতলব উত্তর উপজেলার উত্তর-পশ্চিমাংশে ষাটনল ইউনিয়নের অবস্থান। এ ইউনিয়নের পূর্বে সাদুল্লাপুর ইউনিয়ন ও ছেংগারচর পৌরসভা, দক্ষিণে ছেংগারচর পৌরসভা ও কলাকান্দা ইউনিয়ন, পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার আধারা ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার ইমামপুর ইউনিয়ন অবস্থিত। ষাটনল ইউনিয়ন মতলব উত্তর উপজেলার আওতাধীন ১ নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নের গ্রামগুলো হল: বড় ষাটনল সটাকি সুগন্ধী ষাটনল মালো পাড়া চর চার আনি আসন আলী প্রধানিয়া কান্দি কন্দু সরকার কান্দি মেহের উল্লা প্রধানিয়া কান্দি পশ্চিম লালপুর পূর্ব লালপুর ইমামপুর মধ্য কালিপুর কালিপুর বাড়ীভাঙ্গা ২০১১ সালের পরিসংখ্যান অনুযায়ী ষাটনল ইউনিয়নের সাক্ষরতার হার ৫৬.৮%। কালিপুর উচ্চ বিদ্যালয় ইমামপুর পল্লী মঙ্গল উচ্চ বিদ্যালয় শরীফ উল্লাহ স্কুল এন্ড কলেজ ষাটনল ইউনিয়নের উত্তর ও পশ্চিম প্রান্ত দিয়ে প্রবাহিত হচ্ছে মেঘনা নদী। ষাটনল ইউনিয়নের প্রধান প্রধান হাট-বাজারগুলো হল কালিপুর বাজার, ষাটনল (বাবুর) বাজার, সটাকী বাজার, কনু মার্কেট এবং আবু মার্কেট। ষাটনল পর্যটন কেন্দ্র - অত্যন্ত মনোরম পরিবেশে অবস্থিত এই পর্যটন কেন্দ্রে প্রতিদিন হাজার হাজার পর্যটক ভ্রমণ করেন। ২০০০ সালে সরকারিভাবে এটিকে পর্যটন কেন্দ্র হিসেবে ঘোষণা করা হয়। মেজর জেনারেল (অব) সামছুল হক, সাবেক বাণিজ্য মন্ত্রী। নুরুল ইসলাম, সাবেক রাষ্ট্রদূত মালয়েশিয়া ইউনিয়নের বর্তমান চেয়ারম্যান - মো. ফেরদাউস আলম সরকার মতলব উত্তর উপজেলা মতলব উত্তর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১০ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "একনজরে ষাটনল ইউনিয়ন"। www.satnalup.chandpur.gov.bd (ইংরেজি ভাষায়)। সংগ্রহের তারিখ ২০১৮-০৪-২০। [স্থায়ীভাবে অকার্যকর সংযোগ] "ষাটনল পর্যটন কেন্দ্র"। www.matlabnorth.chandpur.gov.bd (ইংরেজি ভাষায়)। ২০১৮-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৮-০৪-২০।
ঈশ্বরগঞ্জ বিশ্বেশ্বরী পাইলট উচ্চ বিদ্যালয়

ঈশ্বরগঞ্জ বিশেশ্বরী সরকারি পাইলট উচ্চ বিদ্যালয় ঈশ্বরগঞ্জ উপজেলার একটি সরকারি বিদ্যালয়। উনিশ শতকে ঈশ্বরগঞ্জে মানসম্মত শিক্ষাপ্রতিষ্ঠানের প্রয়োজনীয়তা দেখা দেয়। সেই সময় তৎকালীন শিক্ষানুরাগী আইনজীবী অ্যাডভোকেট তাড়িনীকান্ত লাহিড়ী, বড়দারঞ্জন রায়, সতীশ চন্দ্র ঘোষসহ স্থানীয় বিশিষ্ট ব্যক্তিদের সঙ্গে আলোচনা করে বিদ্যালয় স্থাপনের সিদ্ধান্ত নেন। সেই সময় গৌরীপুরের জমিদার ব্রজেন্দ্র কিশোর রায় চৌধুরী ঈশ্বরগঞ্জে নিজ পরগণার তহসিল অফিস পরিদর্শনে আসেন। পরিদর্শনকালে স্থানীয় বিশিষ্ট ব্যক্তি ও আদালতে কর্মরত আইনজীবীরা জমিদারের সঙ্গে সাক্ষাত করে তার স্মৃতিস্মারক হিসেবে আদালতের সামনে একটি বিদ্যালয় স্থাপনের জন্য জমিদারের কাছে অনুরোধ জানান। জমিদার ইতিবাচক সাড়া দিয়ে তার মা বিশ্বেশ্বরী দেবীর নামে একটি বিদ্যালয় স্থাপনের সম্মতি এবং এর জন্য ২.৮৮ একর জমি দান করেন। সেই সাথে তিনি প্রয়োজনীয় আর্থিক ব্যয় মেটানোর জন্য স্থানীয় নায়েবকে এককালীন এবং মাসিক অর্থ বরাদ্দের নির্দেশ দেন। এরপর ১৯১৬ সালে কাঁচামাটিয়া নদীর তীরে একটি বিদ্যালয় প্রতিষ্ঠিত হয় ও বিদ্যালয়টি জমিদারের মায়ের নাম অনুসারে বিদ্যালয়ের নামকরণ করা হয় ‘বিশ্বেশ্বরী উচ্চ বিদ্যালয়’। প্রতিষ্ঠাতা প্রধান শিক্ষক বাবু কালী কিশোর গুহ রায় সহ সাত জন শিক্ষক, একজন অফিস সহকারী, একজন দপ্তরী ও একজন নৈশ প্রহরী নিয়ে বিদ্যালয়ের যাত্রা শুরু হয়। । বিদ্যালয় প্রতিষ্ঠার পর থেকে ভালো ফলাফল করায় ১৯৩৭ সালে কলকাতা বিশ্ববিদ্যালয় এই বিদ্যালয়কে স্থায়ী মঞ্জুরি দান করে। পরবর্তীতে ১৯৫৯ সালে পূর্ব পাকিস্তান শিক্ষা বোর্ড স্থায়ী মঞ্জুরি অনুমোদন করে। ১৯৮০ সালে বিদ্যালয়টি বাংলাদেশ সরকারের পাইলট স্কিমের অন্তর্ভুক্ত হয়। সাবেক সংসদ সদস্য বর্তমানে আওয়ামী লীগের শিল্প ও বাণিজ্য বিষয়ক সম্পাদক আব্দুস সাত্তার, বিশিষ্ট চিত্রশিল্পী সৈয়দ লুত্ফুল হক, কবি ও সাংবাদিক আব্দুল হাই মাশরেকী, বিশিষ্ট নাট্যকার ও কথা সাহিত্যিক বর্তমানে বাংলা একাডেমির উপ-পরিচালক ড. আমিনুর রহমান সুলতান, ঢাকা অ্যাপোলো হাসপাতালের চীফ কনসালটেন্ট ডা. মৃণাল কুমার সরকার। আরও ৭৩টি হাইস্কুল জাতীয়করণ হচ্ছে "বিশ্বেশ্বরী উচ্চ বিদ্যালয়ের শতবর্ষ উদ্‌যাপন"। সমকাল (ইংরেজি ভাষায়)। সংগ্রহের তারিখ ২০১৯-০৭-১১। [স্থায়ীভাবে অকার্যকর সংযোগ] তালুকদার, সাইফুল ইসলাম (৩ জানুয়ারী ২০১৭)। "শতবর্ষের ঈশ্বরগঞ্জ বিশ্বেশ্বরী পাইলট উচ্চ বিদ্যালয়"। archive1.ittefaq.com.bd। ঈশ্বরগঞ্জ। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।  "জাতীয় বাতায়ন"। ১৯ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২২।
ঈশ্বরগঞ্জ চৌকি আদালত

ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম পরিচালনাকারী আদালত। ঈশ্বরগঞ্জ পৌর সদর দত্তপাড়া গ্রামে ১৮৮০ সালে ২ একর ৪২ শতাংশ জমির ওপর তৎকালীন ব্রিটিশ সরকার একটি চৌকি আদালত স্থাপন করে। এই আদালতে তৎকালীন বৃহত্তর ঈশ্বরগঞ্জ (গৌরীপুর ও নান্দাইল), ফুলপুর ও কিশোরগঞ্জের হোসেনপুরের কিছু অংশের দেওয়ানি মোকদ্দমার জন্য চালু হয়। ঈশ্বরগঞ্জ উপজেলা ভাগ হয়ে গৌরীপুর ও নান্দাইল হয়। ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম চালু রয়েছে ঈশ্বরগঞ্জে অবস্থিত সিনিয়র সহকারী জজ আদালতটিতে। সিনিয়র সহকারী জজ আদালতকে ২০১২ সালে তৎকালীন আইন প্রতিমন্ত্রী যুগ্ম জেলা জজ আদালতে উন্নীত করার ঘোষণা দেন। ঈশ্বরগঞ্জ বার অ্যাসোসিয়েশন সূত্রমতে, তিনটি আদালতে মামলার পরিমাণ প্রায় ৬ হাজার। এ আদালতে জমি-সংক্রান্ত, পারিবারিক মামলা, অভিভাবক-সংক্রান্ত মামলা, অধিকার আদায়-সংক্রান্ত মামলা, টাকা আদায়ের মামলার বিচার কার্যক্রমসহ চৌকি ও ফৌজদারি উভয় ধরনের কার্যক্রম চালু রয়েছে। jugantor.com। "সমস্যায় জর্জরিত 'চৌকি' আদালত | শেষ পাতা | Jugantor"। jugantor.com। ২০১৯-০৮-২২ তারিখে মূল থেকে আর্কাইভ করা। সংগ্রহের তারিখ ২০১৯-০৮-২২।  "ঈশ্বরগঞ্জে আইনজীবীদের আদালত বর্জন"। দৈনিক ইত্তেফাক। সংগ্রহের তারিখ ২০২৩-০৩-০৭।  "ভবন ভেঙে দুর্ঘটনার শঙ্কা"। আজকের পত্রিকা। সংগ্রহের তারিখ ২০২৩-০৩-০৭।  সংবাদদাতা, ঈশ্বরগঞ্জ (ময়মনসিংহ) উপজেলা। "ঈশ্বরগঞ্জে আইনজীবীদের আদালত বর্জন"। DailyInqilabOnline (ইংরেজি ভাষায়)। সংগ্রহের তারিখ ২০২৩-০৩-০৭।  http://www.protidinersangbad.com/todays-newspaper/news/96334/তিন-চৌকি-আদালত-পরিচালনায়-এক-বিচারক "ঈশ্বরগঞ্জ উপজেলা" |ইউআরএল= এর মান পরীক্ষা করুন (সাহায্য)। http (ইংরেজি ভাষায়)। সংগ্রহের তারিখ ২০১৯-০৮-২২। [স্থায়ীভাবে অকার্যকর সংযোগ]
ঘিলাছড়ি ইউনিয়ন, নানিয়ারচর

ঘিলাছড়ি বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন। ঘিলাছড়ি ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)। এটি নানিয়ারচর উপজেলার সবচেয়ে ছোট ইউনিয়ন। ২০১১ সালের পরিসংখ্যান অনুযায়ী ঘিলাছড়ি ইউনিয়নের লোকসংখ্যা ৯,২৮৪ জন। এর মধ্যে পুরুষ ৪,৮২১ জন এবং মহিলা ৪,৪৬৩ জন। নানিয়ারচর উপজেলার সর্ব-পশ্চিমে ঘিলাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে সাবেক্ষ্যং ইউনিয়ন; পূর্বে বুড়িঘাট ইউনিয়ন; দক্ষিণে রাঙ্গামাটি সদর উপজেলার কুতুকছড়ি ইউনিয়ন এবং পশ্চিমে কাউখালী উপজেলার ফটিকছড়ি ইউনিয়ন, খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন, লক্ষ্মীছড়ি ইউনিয়ন ও দুল্যাতলী ইউনিয়ন অবস্থিত। ঘিলাছড়ি ইউনিয়ন নানিয়ারচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৪টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল: ঘিলাছড়ি ইউনিয়নের সাক্ষরতার হার ৩৪.৮৪%। এ ইউনিয়নে ১টি নিম্ন মাধ্যমিক বিদ্যালয় ও ১৬টি প্রাথমিক বিদ্যালয় রয়েছে। নিম্ন মাধ্যমিক বিদ্যালয় ঘিলাছড়ি নিম্ন মাধ্যমিক বিদ্যালয় প্রাথমিক বিদ্যালয় কলকপাড়া রেজিস্টার্ড বেসরকারি প্রাথমিক বিদ্যালয় কাবুকছড়ি সরকারি প্রাথমিক বিদ্যালয় কৃষ্ণমাছড়া সরকারি প্রাথমিক বিদ্যালয় গড়াকাটা সরকারি প্রাথমিক বিদ্যালয় ঘিলাছড়ি সরকারি প্রাথমিক বিদ্যালয় চৈছড়ি সরকারি প্রাথমিক বিদ্যালয় চৌধুরীছড়া সরকারি প্রাথমিক বিদ্যালয় জুমিয়া পুনর্বাসন রেজিস্টার্ড বেসরকারি প্রাথমিক বিদ্যালয় টাকাছড়ি সরকারি প্রাথমিক বিদ্যালয় দক্ষিণ হাতিমারা সরকারি প্রাথমিক বিদ্যালয় ধার্য্যাছড়ি সরকারি প্রাথমিক বিদ্যালয় পুকুরছড়ি বাজার সরকারি প্রাথমিক বিদ্যালয় বাউরাপাড়া সরকারি প্রাথমিক বিদ্যালয় মাইচছড়ি সরকারি প্রাথমিক বিদ্যালয় মোনতলাপাড়া রেজিস্টার্ড বেসরকারি প্রাথমিক বিদ্যালয় হাজাছড়ি সরকারি প্রাথমিক বিদ্যালয় ঘিলাছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরনের যানবাহনে যোগাযোগ করা যায়। ঘিলাছড়ি ইউনিয়নের প্রধান হাট-বাজার হল ঘিলাছড়ি বাজার। বর্তমান চেয়ারম্যান: অমল কান্তি চাকমা নানিয়ারচর উপজেলা নানিয়ারচর থানা রাঙ্গামাটি জেলা "নানিয়ারচর উপজেলা - বাংলাপিডিয়া"। bn.banglapedia.org।  "ঘিলাছড়ি ইউনিয়ন-"। ghilachhariup.rangamati.gov.bd। ১৭ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৮।  "সংরক্ষণাগারভুক্ত অনুলিপি"। ১৭ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৮।  "high_school - ঘিলাছড়ি ইউনিয়ন-"। ghilachhariup.rangamati.gov.bd।  http://180.211.137.51:321/DashboardunionN.aspx?div=4&dis=414&thana=41403&union=04[স্থায়ীভাবে অকার্যকর সংযোগ] "ঘিলাছড়ি ইউনিয়ন-"। ghilachhariup.rangamati.gov.bd। [স্থায়ীভাবে অকার্যকর সংযোগ]